AIŠKINAMASIS RAŠTAS

Dėl Molėtų rajono savivaldybės skolų pripažinimo beviltiškomis, jų nurašymo, apskaitos ir inventorizavimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija), išanalizavusi buhalterinėje apskaitoje esamas skolas už nuomą, elektrą ir kitas paslaugas, pastebi, kad dalies susidariusių skolų išieškoti nėra galimybės arba netikslinga, kadangi išieškojimo išlaidos būtų didesnės už skolą. Siekiant tinkamai vykdyti skolų pripažinimo beviltiškomis bei pastangų susigrąžinti šias skolas įrodymo procedūras, skolų apskaitą ir nurašymą, Administracija paruošė ir teikia sprendimo projektą, kuriame aprašytos nuostatos dėl skolų išieškojimo senaties termino, skolų dydžio, skolų išieškojimo išlaidų ir kita.

Parengto sprendimo projekto tikslas – patvirtinti Molėtų rajono savivaldybės skolų pripažinimo beviltiškomis, jų nurašymo, apskaitos ir inventorizavimo tvarkos aprašą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos finansų ministro 2002 m. vasario 11 d. įsakymas Nr. 40 „Dėl Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo“;

Lietuvos Respublikos finansų ministro 2008 m. birželio 27 d. įsakymas Nr. 1K-223 „Dėl Viešojo sektoriaus apskaitos ir finansinės atskaitomybės 17-ojo standarto patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – reglamentuota savivaldybės įstaigose susidariusių skolų pripažinimo beviltiškomis, jų nurašymo, apskaitos ir inventorizavimo tvarka.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.